**Marselo Kordoba** (šp. *Marcelo Córdoba*) je argentinski glumac.

Privatni život i karijera
-------------------------

Rođen je 21. novembra 1973. u Buenos Ajresu.

Detinjstvo je proveo u glavnom gradu, a sa 14 godina se seli u Vilja del Park. Tamo i danas žive njegovi roditelji Alberto i Sara.

Stariji brat Serhio živi u Soldati.

Oženjen je i ima sina Leonela i kćerku Flor.

Studirao je Grafički dizajn na *Univerzitetu Buenos Ajres*. Nakon završetka osnovnih studija počinje da traži posao.

Radio je kao kurir, prodavac, u video-klubu ... i sitne poslove za argentinsku televiziju Telefe.

Glumačku karijeru započinje u Meksiku 2005. u istorijskoj telenoveli *Alborada* pored Lusero i Fernanda Kolunge.

Po završetku snimanja *Alborade* sa suprugom i decom prelazi da živi u Meksiko Siti.

2006. igra u nekoliko epizoda TV serije *Mujer, casos de la vida real*, nakon toga ima kraću ulogu u telenoveli *Slomljeno srce*, a godinu završava ulaskom u seriju *Amar sin límites* kada prvi put igra negativca Andresa.

2007. je odabran da bude deo glumačke ekipe istorijske telenovele *Strasti*, producentkinje Karle Estrade, u kojoj igra pored Susane Gonzalez i Sebastijana Ruljija.

2008. se pojavljuje u TV seriji *La rosa de Guadalupe*.

Kasnije iste godine igra negativca Maksa u telenoveli *Zauvek zaljubljeni*.

Producentkinja Karla Estrada ga, 2009, poziva da igra u seriji *Magična privlačnost* gde glumi Roberta, hedonistu i kockara koji živi u nesrećnom braku iz kojeg ga zanima samo bogatstvo njegove supruge, a koju je dočarala glumica Šantal Andere.

2010. je ponovo negativac, doktor Ernan Irasabal, u telenoveli *More ljubavi*.

Imao je epizodnu ulogu u TV seriji *Mujeres asesinas* i specijalno gostovanje u humorističkoj telenoveli *Llena de amor* u kojoj je bio kapetan Hose Marija Sevilja iz mlađih dana.

2011. dobija ulogu u novoj telenoveli producentkinje Rosi Okampo, *Tajna ljubav*, u kojoj interpretira Antolina, čoveka koji koristi svoj šarm i simpatičnost kako bi radio nezakonite poslove.

2012. igra u humorističkoj telenoveli *Por ella soy Eva* (Zbog nje sam Eva).

Filmografija
------------

**Telenovele:**

| Godina: | Srpski naslov: | Originalni naslov: | Uloga: |
| --- | --- | --- | --- |
| 2013. | */* | *De que te quiero, te quiero* | Unknown Character |
| 2012 - 2013. | */* | *Amores verdaderos* | Vicente Celorio |
| 2012. | */* | *Por ella soy Eva* | Plutarko Ramos |
| 2011. | *Tajna ljubav* | *La fuerza del destino* | Antolin Galvan |
| 2010. | */* | *Llena de amor* | Hose Marija Sevilja |
| 2010. | *More ljubavi* | *Mar de amor* | dr Ernan Irasabal |
| 2009. | *Magična privlačnost* | *Sortilegio* | Roberto Kasteljar |
| 2008. – 2009. | *Zauvek zaljubljeni* | *Juro que te amo* | Maksimilijano *Maks* Kueljar |
| 2007. – 2008. | *Strasti* | *Pasión* | Askanio Gonzalez |
| 2006. – 2007. | / | *Amar sin límites* | Andres Galvan |
| 2006. | *Slomljeno srce* | *Heridas de amor* | Danijel Bustamante |
| 2005. – 2006. | *Alborada* | *Alborada* | Markos |

**TV serije:**

| Godina: | Srpski naslov: | Originalni naslov: | Uloga/*Naslov epizode*: |
| --- | --- | --- | --- |
| 2010. | / | *Mujeres asesinas* | *María, fanatica* |
| 2009. | / | *Tiempo Final* | Novinar Karlos |
| 2006. | / | *Mujer, casos de la vida real* | *Chismes calientes: Corre, ve y dile**Chismes calientes: Cuando el río suena**Chismes calientes: La verdad no peca**Chismes calientes: Trapitos al sol* |
|  | / | *La Rosa de Guadalupe* | *Amor sin fronteras* |

Napomene i reference
--------------------

1. ↑  „Biografija na internet stranici produkcije za koju radi". Arhivirano iz originala na datum 2015-06-13. Pristupljeno 2012-10-01.
2. ↑  „Zvanična internet stranica Marsela Kordobe". Arhivirano iz originala na datum 2011-12-02. Pristupljeno 2012-10-01.